Document ID: /roh_data/filtered/fineweb-2-filterrobots_roh.jsonl.gz/19092

Per vegnir pli datiers al purtret ideal mettan ils giuvenils sin plattafurmas sco facebook, instagram, twitter u autras medias socialas fotografias da sa sasez che na mussan betg la vardad e che na correspundan betg a lur persunalitad.
Reducir confidenza
Il squitsch da vulair esser sco ils stars po chaschunar malsegirezzas e reducir la confidenza en sasez. Las consequenzas pon er esser problems psichics e corporals.
Lantschà campagna
Per gidar als giuvenils ha la Pro Juventute lantschà la campagna “Echtes Leben”. Cun la campagna vul la Pro Juventute far attent sin il problem e rinforzar ils giuvenils da crair vi da sasez.
La bellezza manipulada
L'ideal da bellezza vegn manipulà di per di. Bler vegn fatg cun fotoshop – in program per curreger ed idealisar la bellezza tenor gust. Il video suandond mussa co quai funcziunà en il mund da las reclamas.